السلام عليكم ورحمة الله وبركاته. اهلا بحضراتكم في المقطع رقم سبعمية تسعة وتلاتين من مقاطع حظر التجول والحلقة السبعين من حلقات تدبر سورة البقرة كل عام وانتم بخير. آآ رمضان يبدأ غدا ان شاء الله
طبعا فيه ناس هتقول لي لأ ازاي ابدأ غدا تبدأ بعد بكرة لأ بكرة ليلة واحد رمضان وفي الشهور العربي الليل يبدأ قبل النهار. فبكرة ليلة واحد رمضان باذن الله. كل عام وانتم بخير. لزلك هنبدأ المواعيد الجديدة
آآ من بكرة هيبقى موعدنا الساعة تسعة ونص ده لمدة اول عشر تيام في رمضان. بعد كده هنشوف بس ايه عندنا هنا اليوم بيطول بسرعة جدا فلازم اشوف عشان ما يصطدمش مع المغرب يعني
من بكرة ولمدة عشر تيام ان شاء الله من تسعة ونص مساء بتوقيت القاهرة. وروما وباريس ومنطقة ايه؟ آآ اه وسط اوروبا يعني عشرة ونص بتوقيت مكة المكرمة والقدس عاصمة فلسطين واسطنبول
آآ تمانية ونص بتوقيت آآ لندن والجزائر وتونس بس فمن بكرة ان شاء الله هنروح حسابكم ان احنا هنتأخر ساعة. طيب اقرا معي بقى الاية متين وتسعتاشر ومتين وعشرين اعوذ بالله السميع العليم من الشيطان الرجيم
يسألونك عن الخمر والميسر قل فيهما اثم كبير ومنافع للناس واثمهما اكبر من نفعهما ويسألونك ماذا ينفقون قل العفو كذلك يبين الله لكم الايات لعلكم تتفكرون في الدنيا والاخرة ويسألونك عن اليتامى قل اصلاح لهم خير
وان تخالطوهم فاخوانكم والله يعلم المفسد من المصلح ولو شاء الله لاعنتكم ان الله عزيز حكيم قلنا انه سورة البقرة سورة مدنية. والقرآن المدني بينزل فيه تشريعات واوامر ونواهي لضبط المجتمع المسلم. الدولة الجديدة
بيبقى فيه بقى اه اوامر ونواهي ومحرمات واه من المحرمات اللي حرمت طبعا الخمر والميسر. يعني القمار وسبحان الله الحاجتين دول هم اكتر حاجتين دمروا اسر وخربوا بيوت ورغم ذلك
كل الحكومات سامحة بهم يعني حتى الحكومة اللي كانت مش سامحة اهي بتسمح خلاص واحدة اصبروا بس ادوهم شهور كده. مش يعني مش سنين رغم الاضرار الشديدة جدا بتاعة الخمر والقمار على المجتمع كله والبيوت اللي اتدمرت كل حكومات العالم
الم سمحة بيها ليه عشان ده بيزنس كبير جدا مليارات كل سنة الحكومات بتضحي بمصالح الناس من اجل المال ربنا سبحانه وتعالى مش بيضحي بمصلحتك ابدا وتحريم الخمر مش مسألة سهلة
لا توجد شريعة قبل شريعة محمد صلى الله عليه وسلم حرمتها لان البشرية كانت لسه في مرحلة طفولة ما كتشي نضجت لدرجة انه يقال للناس يمتنعوا عن الخمر اللي بيشربوها
وتطربهم وتبسطهم فيمتنعوا الهيئة البشرية ما كانتش مستعدة لكده والسيدة عائشة نفسها قالت انما نزل اول ما نزل منه يعني من القرآن سورة من المفصل فيها ذكر الجنة والنار حتى اذا ساب الناس الى الاسلام نزل الحلال والحرام
ولو نزل اول شيء لا تشربوا الخمر لقالوا لا ندع الخمر ابدا. والحديس طويل لكن هي اول حاجة جابتها كمثال الناس لن يدعوها لو كان نزل للقرآن المدني الاول كان هيبقى الخمر
يعني منع الخمر لو كان نزل الاول ما كانش ما كانش الناس هتتركه لكن الاسلام اهتم اولا بغرس العقيدة وتقوية ايمان الناس بحيس ان هم اذا امروا استطاعوا بشيء من الايمان ان هم يتخلوا عن وعن شهواتهم خاصة الخمر يعني. يعني المسألة مش سهلة للي اتعود عليها انه
وقت آآ يوقفها. يعني يعني يقال حتى عند الناس اللي عندهم ادمان انه انه ادمان المخدرات آآ اسهل في آآ آآ التخلي عنها من ادمان الخمر ولكن الاسلام تدرج في آآ آآ
الاسلام تدرج في آآ النهي عن الخمر بطريقة عبقرية يعني اول ما ذكر في الخمر كان من باب التهيئة النفسية بس. يعني بيجهز الناس نفسيا كده ولا وما سمهاش لم يذمها
في سورة النحل وآآ ومن الثمرات استنى ومن ثمرات النخيل والاعناب تتخذون منه سكرا ورزقا حسنا ان في ذلك لاية لقوم يعقلون يعني من الثمرات اللي ربنا اخرجها لكم من الارض بالماء اللي انزله لكم من السماء
الانسان بيعمل خمر. تتخزون منه سكرا. مسكرات ورزقا حسنا اللي هو آآ ناكل بقى الثمرات دية نشربها عصير فخفخينا اي حاجة. لكن ربنا فصل الخمر عن الرزق الحسن فالنفوس المتدبرة للقرآن وصلها رسالة ان الخمر ليست من الرزق الحسن ولم يذمها ما قالش حاجة وحشة عليها
وبس كده. فصلها عن الرزق الحسن في هذه الاية ذكرت الخمر دون ان تذم لكن فصلت بس ثم بعد كده نزلت ايه بقى الاية اللي بين ايدينا دلوقتي اللي هي متين وتسعتاشر في سورة البقرة
يسألونك عن الخمر والميسر قل فيهما اثم كبير ومنافع للناس واثمهما اكبر من نفعهما. الخمر والقمار فيهم منافع. احيانا فيهم منافع بيزنس ارباح وده اللي حصل فعلا بعض الصحابة اتكلموا على موضوع الارباح وهنشوف في نفس الاية دلوقتي. كان في ارباح بتيجي من الحاجات دي
لكن فيهم برضه اه يعني يعني اه فيهم برضه اثم كبير يعني في مفاسد كبيرة في خراب بيوت في خناقات بتحصل في ناس بتقتل بعض في في حوادس عربيات في في حاجات كتيرة اوي. في شغل الناس بتفوته عشان سكرانة
فالمفاسد اكثر من المنافع واثمهما اكبر من نفعهما. دي ناخد منها ايه بقى؟ اهمية فقه الاولويات الدنيا مش ابيض واسود بس لأ فيه الوان كتير الدنيا مش صح وغلط بس لأ فيه بين الصح والغلط
آآ تدرج كبير. الدنيا مش يعني الدين مش حلال وحرام بس لأ ده فيه مكروه وفيه مستحب وفيه جائز وفيه كبائر وفيه صغائر. حتى الفرائض منها فرائض ركنية وفرائض وفيه سنة وفيه نوافل وفيه سنة آآ يعني
الدنيا مش مش مش اقطاب مش القطب الشمالي وقطب جنوبي وخلاص لأ فنفس الكلام المنافع والمفاسد ممكن بعض المفاسد يكون لها بعض المنافع. وممكن بعض المنافع يكون لها بعض المفاسد
لازم نفهم فقه الاولويات علشان نعرف نختار في حياتنا. انت اول انت دلوقتي امامك اختيار تكمل الدرس ده ولا تقفل الاختيار بعد ما تقفل معي او بعد ما تقفل امامك اختيار تدخل تنام ولا تقعد تقرا قرآن شوية اختيار
ازاي اختار ايه احسن اختيار؟ يبقى لازم نفهم ما يسمى بفقه الاولويات وفقه اخر اسمه فقه الموازنات ازاي اوازن بين الامور وادي كل حاجة وزنها وفقه الفقه المقاصد. ايه هي مقاصد الشريعة وترتيبها ايه؟ الاسماء دي كلها معناها تبان كده مكلكعة
لكن لكن في حلقة انا حطيتها لكم النهاردة على الفيسبوك وعلى التويتر بتبسط المسألة جدا جدا جدا بس محتاج يتفرج علي بتركيز في ناس بذلت حياتها في البحث في المقاصد مقاصد الشريعة وفقه الاولويات والموازنات وتعمقوا جدا جدا في المسألة دي. لزلك
انا عملت لكم في الحلقة دي وان كان الحلقة معمولة من خمستاشر سنة يعني آآ تبسيط تبسيط العلم بتاعهم ده فيه خمسة واربعين دقيقة. فارجو ان انتم تشوفوها لو سمحتم
ثم بعد كده خلاص احنا اخر اية نزلت متين وتسعتاشر اللي هي بتقول ان الخمر والميسر فيهما اثم كبير ومنافع للناس. وقالت ان اثمهما اكبر من نفعه ما هو ما حرمتش حاجة
تعال بقى ايه الاية آآ في النساء تلاتة واربعين تنزل بعد كده تقول ايه؟ يا ايها الذين امنوا لا تقربوا الصلاة وانتم سكارى. حتى تعلموا ما تقولون والله الاية دي بتفكرني دايما بموضوع التدبر. يعني سبب ان الخمر منعت
هو ان احنا نكون فاهمين القرآن واحنا بنصلي سبحان الله الحمد لله. احنا ما بنشربش خمرة بس برضو معزمنا ما بيفهمش هو بيقول ايه. لزلك ده ما ينفعش قراءة القرآن زي ما كانت كده زمان بدون تدبر بدون
يا جماعة ده لازم يتغير تماما. المهم لما نزلت الاية دي في سورة النساء يا ايها الذين امنوا لا تقربوا الصلاة وانتم سكارى حتى تعلموا ما تقولون. فبقى الصحابة يشربوا بعد العشاء
طبعا كلمة كبيرة اوي للصحابة يشربوا دي اي كانوا بيشربوا. لغاية ما منعت الخمر سنة اربعة او ستة كمان هجريا عشان تبقوا عارفين. يعني يقال اربعة يقال ستة غالبا ستة
بقى الصحابة يشربوا بعد العشاء وكمان ما يشربوش كتير عشان يعرفوا يصحوا الفجر فنسبة الخمر قلت في الدم. هنا بقى بدأت التهيئة الجسمانية وليس فقط النفسية. الايتين اللي قبل كده كانوا بيهيئوهم نفسيا. بعد كده
حرمت الخمر نهائيا بقى فاستطاعوا ان هم يبطلوها بسهولة لما نزلت الاية تسعين في المائدة بتشد خط يا ايها الذين امنوا انما الخمر والميسر والانصاب والازلام رجس من عمل الشيطان
اجتنبوه لعلكم تفلحون الاجتناب اقوى من التحريم يعني ما تمشيش على نفس الرصيف اللي عليه خمرة. يعني يعني اجتنب اجتناب اكبر من مجرد عدم الشرب. وهنشوف دلوقتي هو هو مش مش مش شرب الخمر المحرم لا
لكن شوفوا ازاي حصل تدرج في الشريعة. التدرج ده من خصائص الشريعة والخمر حرمت من وقتها تحريم شديد دي من كبائر الذنوب. قال رسول الله صلى الله عليه وسلم. شف بقى عشان تعرف ايه اللي محرم في الخمر. عشان بعض الناس فاهمة انه شرب الخمر اللي حرام. لأ شرب الخمر تعال بقى
قال رسول الله صلى الله عليه وسلم لعن الله الخمر وشاربها وساقيها وبائعها ومبتعاها ومبتعاها وعاصرها ومعتصرها معتصرها يعني لطلب انها تتعصر له. وحاملها والمحمولة اليه الواحد على فكرة ممكن يفكر
ايه ده! ايه ده! هو ايه كل ده كل ده عشان كاس ولا كاسين ايه يعني المشكلة الفزيعة قوي في الخمر؟ عايز تعرف ايه المشكلة الفزيعة في الخمر هو ان الفرق بين الانسان والحيوان هو العقل
فالخمر بتغيب العقل بس خلاص واتفرج على السكرانين ان ما كانش ان ما كانش انت نفسك تحكم عليهم انهم بيبقوا زي الحيوانات وهم سكرانين شيء بشع شيء بشع شيء عادي جدا هنا في مسألة الخيانة الزوجية ان يقول لها انت عملت كده ليه تقول له كنت شاربة وكنت سكرانة اه لأ خلاص معلش بقى ما تبقيش تعملي
دي كانت ايه ده الخمر بتغيب العقل. ممنوع عقلك يغيب. انت خليفة الله في الارض انت اللي ربنا اختارك تبقى خليفة في الارض. ما ينفعش ان عقلك يغيب نهائيا. باي شيء. وخلي بالك بقى الخمر هي ايه
في حديث الرسول عليه الصلاة والسلام كل مسكر خمر اي شيء بيغيب الدماغ خمر. خلاص المخدرات خمر تمام؟ نرجع بقى للاية ايه ميتين وتسعتاشر. يسألونك عن الخمر والميسر قل فيهما اثم كبير ومنافع للناس واثمهما اكبر من نفعهما
الميسر من اليسر هو المال اللي يأتي بيسر ويضيع بيسر مال سهل ييجي بسهولة دون اي جهد ويضيع بسهولة برضو وهذا ضد منهج الله في الحياة وفي الكسب النزام الاسلامي هو ان لازم المال نتيجة جهد وانتاج
ده غير طبعا ان الخمر والميسر بيؤدوا الى بغضاء. كراهية بين الناس مشاكل خناقات قتل دايما تلاقي كده الكازينوهات اللي بتقدم خمرة وفيها لعب قمار وبتاع عندهم بودي جاردات برة بودي جاردات منزرهم اللي هم زي بيلعبوا آآ بوكس
في دول وبتاع ليه ؟ عشان يتدخلوا وقت الخناقات عشان الزباين هيسكروا والزباين هيخسروا في القمار وهيتخانقوا ما فيش مطعم عادي مطعم بيتزا بيروح يجيب بودي جاردات ليه مش محتاجهم
يبقى ده غير بقى طبعا كمان يعني برضو من مساوئها تضييع وقت العبادة ووقت العمل. شف الاية في المائدة واحد وتسعين انما يريد الشيطان ان يوقع بينكم العداوة والبغضاء في الخمر والميسر
ويصدكم عن ذكر الله وعن الصلاة فهل انتم منتهون الشيطان من من خلال الخمر والميسر بيدفع العداوة والبغضاء بين القلوب بين الناس ويصد الناس عن ذكر الله. انت تبقى بتذكر ربنا وانت آآ وانت وانت شارب؟ لأ
وعن الصلاة هتقف تصلي ما انت ممنوع تصلي وانت سكران فهل انتم منتهون في ناس طبعا كان عندها بيزنس في مجال الخمر وكان ناس صحابة بيصرفوا على المحتاجين وعلى الفقراء
فاكرين احنا قلنا ايه اول امبارح في تدبر الاية متين وخمستاشر يسألونك ماذا ينفقون قل ما انفقتم من خير فللوالدين والاقربين واليتامى والمساكين وابن السبيل. الفلوس لازم تبقى خير تبقى حلال
ما ينفعش واحدة تشتغل رقاصة وتقول مش قادرة ابطل لان فاتحة بيوت وباصرف على ملجأ ايتام. ما ينفعش واحد يبقى بيشتغل وبيتاجر في الحرام علشان يصرف على المحتاجين. خلاص الخمرة حرمت يبقى
انتهى الامر. كمل بقى الاية ويسألونك ماذا ينفقون قل العفو كذلك يبين الله لكم الايات لعلكم تتفكرون يسألونك ماذا ينفقون؟ قل العفو. العفو يعني الزيادة. ما حدش طلب منك تنفق على المحتاجين من الفلوس اللي بيتك محتاجها. خالص ما حدش طلب منك تعمل كده
وفي نفس الوقت ما حدش برضو طلب منك تشتغل في الحرام عشان تجيب فلوس اكتر للمحتاجين. لا ما ينفعش ما ينفعش كذلك يبين الله لكم الايات لعلكم تتفكرون المحتاج المحتاج اللي انت بتصرف عليه ده ما تخافش عليه خالص. ربنا خلق له رزقه
كون ان هو كان بياخد رزقه عن طريقك فما كنتش انت اللي بترزقه التزم بالحلال وربنا هيبارك في القليل. ما تخافش على المحتاج كذلك يبين الله لكم الايات لكم تتفكرون في الدنيا والاخرة. لو فكرتم في الدنيا ستجدوا ان الله لم يجعل رزقه في الحرام
فلو الدخل بتاعك نزل شوية هو ده رزقك نتيجة عدم التعامل في والتجارة في المحرمات او الكلام ده ستجد ان ده له مردود في قطاع اخر دنيوي مفيد حوادس السيارات هتقل
خلافات اسرية هتقل بيوت بتخرب هتقل. انتاج قومي هيزيد ما هو الناس فايقة بقى ولو فكرتم في الاخرة ستجدوا ان من تنازل عن شيء لله عوضه الله بخير منه يعني بعض العلماء قالوا ان اللي شرب خمر في الدنيا
لن يشربها في الجنة حتى لو دخل الجنة خلاص راحت عليه ودي خمر الجنة مش بنتكلم على خمر زي خمر الدنيا هنا. طيب هات لي بقى الاية اللي بعدها في الدنيا والاخرة ويسألونك عن اليتامى قل اصلاح لهم خير
وان تخالطوهم فاخوانكم والله يعلم المفسد من المصلح ولو شاء الله لاعنتكم ان الله عزيز حكيم. الايات السابقة اللي تدبرناها امبارح واول امبارح اتكلمت عن فريضة القتال. كتب عليكم القتال وهو كره لكم. خلاص فيه فيه قتال بقى خلاص بدأ. ازا ده يؤدي الى ظهور فئة اسمها فئة الشهداء
اتكلمت الصورة عن الشهداء الاية مية اربعة وخمسين في البقرة ولا تقولوا لمن يقتل في سبيل الله امواتا. بل احياء ولكن لا تشعرون ده سيؤدي الى ازدياد فئة الايتام يعني الاطفال الذين ليس لهم اب
الاب مات وفي ناس زعلت مني واحنا بنتدبر الاية متين وخمستاشر وكتبوا لي في التعليقات يسألونك ماذا ينفقون قل ما انفقتم من خير فللوالدين والاقربين واليتامى والمساكين وابن السبيل. ولما قلت يا جماعة من المهم
مهم جدا رعاية الايتام حتى لو مش فقراء. حتى لو الطفل وارث وعنده فلوس الطفل خاصة الطفل الذكر محتاج لما يسمى بالاب البديل لان غياب الاب في مرحلة مبكرة قد يؤدي الى امراض نفسية
منها الالحاد ومنها الشزوز الجنسي. فالناس زعلت وقالت لي انت بتسيء لطائفة كبيرة من الناس اللي هم اللي كانوا ايتام آآ يا جماعة انا لم اسيء اسيء لمين ؟ حد يقدر يسيء للايتام. يكفي الايتام فخرا
ان النبي صلى الله عليه وسلم كان يتيما مش معنى ان طفل فقد ابوه يبقى لازم هيحصل له كده. لأه ودايما اضرب المسل ده عشان بس ايه نفهم منه. مش كل واحد عدى الشارع من غير ما يبص يمين وشمال دهسته سيارة
لكن كل واحد دهسته سيارة عدى الشارع من غير ما يبص يمين وشمال يعني غياب الاب بيجعل الطفل عرضة للمرضين دول. لكن مش بالضرورة يحصل له كده خاصة بقى. خاصة اسمع بقى. خاصة لو المجتمع المسلم رعى الايتام ما يحصلش الحاجتين دول
لو المجتمع المسلم رعى الايتام بطريقة صحيحة. يعني ايه؟ الطفل مات له اب يطلع له ميت اب. متين اب. كل رجال المجتمع اباؤه. ده بيجيب له هدايا وده بيدي له هدايا في العيد. وده بياخده الملاهي مع ولاده يركبوا مراجيح
ده اسمه القيام بدور الاب البديل عشان كده النبي عليه الصلاة والسلام يا جماعة كان اب بديل لتلتاشر طفل تلاتة ولاد السيدة خديجة. اربعة ولاد ام سلمة. خمسة او ستة يقال ولاد سودة بنت زمعة. حبيبة اللي هي حفيدة ابو سفيان بنت السيدة
رملة بنت ابي سفيان ام حبيبة النبي صلى الله عليه وسلم ما كانش شغلته يصرف عليهم بس. لا ده كان قايم بدور الاب البديل عارفين احنا عرفنا البودي لانجويدج او لغة الجسد بتاعة النبي صلى الله عليه وسلم من مين
خمسة وعشرين سنة كده الشيخ بتاعي الله يا رب يبارك في عمره. الشيخ عبدالستار فتح الله نصحني بكتاب اسمه سبل الهدى والرشاد في هدي خير العباد كتاب كبير كده اتناشر جزء كبير كده
ففي الكتاب ده قرأت حديث عن لغة الجسد. يعني حركات النبي عليه الصلاة والسلام لما كان بيتكلم او ينفعل مع المواقف عن هند ابن ابي هالة. قال كان رسول الله صلى الله عليه وسلم اذا اشار اشار بكفه كلها
ما كنش يشاور على الناس بايديه كده حتة اسمها السبابة ما ينفعش يشير للناس براحة يده كده يكفوا كده واذا تعجب قلبها واذا تحدث اتصل بها فيضرب بباطن راحته اليمنى باطن ابهامه اليسرى. احيانا الواحد بيتكلم
او بدي محاضرة او في درس او غيره الاقي واحد ايه عمال يعمل لي كده. طب ما انا بدل ما ما اقول له ما تصحى يا اخي وانا قاعد واحرج الراجل. طب انا ممكن اخبط خبطة كدهو
يفوق من غير ما يحس ان انا نفسي حسيت ومن غير ما الناس تاخد بالها. يعني فيها نوع من التنبيه للناس. واذا غضب اعرض واشاح مش يزعق واذا فرح غض طرفه
جل ضحكه التبسم. اقصى ضحكة انه كان يبتسم ويفتر عن مثل حب الغمام. ولما يبتسم يبان سنانه البيضا زي حبات التلج جنب بعضها ايه الجمال ده انا اللي لفت نظري بقى في الحديس ده اكتر حاجة لفتت نزري عارفين ايه
اسم الصحابي اللي بيروي الحديث عن هند ابن ابي هالة قال قال ازاي ؟ المفروض تبقى قالت مش هند هند ابن مش هند بنت؟ ايوة ده اسم راكي الله! طيب. لو ده راجل ليه ما اسموش ابن ابو هند ليه ابن ابي هالة. يعني العرب بتكني باسم الولد على فكرة. هو
هالة كمان راجل ؟ ايوة مين دول؟ انا تعجبت جدا. يعني مين الصحابي اللي اسمه غريب ده؟ علشان هو اللي يشرح لنا حركات البادي لانجوج بتاع الرسول عليه الصلاة والسلام. واوصفه لما
معلش يعني مين ده؟ مين عشان هو اللي يشرح لنا الحاجات دي فبحثت وجدت ان ده ابن السيدة خديجة من زوجها الاول ابو هالة كان عندها هند ابن وعندها هند بنت وعندها هالة ابن
انا اللي لفت نظري ان الولد ما بصش للنبي عليه الصلاة والسلام على انه جوز امه اللي بيعامله وحش ومش طايقه وبيزعق له لأ ده الولد كان بيحب الرسول عليه الصلاة والسلام ده متيم به لدرجة انه ملاحز كل حركاته حافز
حركاته اب بديل ويسألونك عن اليتامى قل اصلاح لهم خير وان تخالطوهم فاخوانكم. والله يعلم المفسد من ولو شاء الله لاعنتكم ان الله عزيز حكيم اليتيم عنده فلوس قليلة او كتيرة
مش هينفع ان هو يتحكم فيها والا هيضيعها مش هينفع ندي اليتيم فلوسه عشان ما يضيعهاش. لازم احد الرجال اللي بنثق فيهم في المجتمع يتولى امر هذا اليتيم ويستثمر له المال
قل اصلاح لهم خير. يصلح له ما له اليتيم ده وارس حتة ارض. فيها فيها زرع الزراعة بتاعته دي هذا الرجل هو اللي يخلي باله من الارض بتاعته يخلي باله من مواعيد الري ويخلي باله من مواعيد العزيق والخربشة كل حاجة لازم يكون طب عنده غنم
اليتيم يملك غنم يرعاها مع غنمه هو كمان طب لو عنده مال في التجارة يرعاها ويبقى حريص على عدم تضييع فلوس الطفل او الطفلة اللي حصل بقى ان الصحابة خافوا
يقربوا من ميل اليتيم. لان مال اليتيم ده يعني اللي ياكله يا كأنه حط نار في بطنه انما يأكلون في بطونهم نارا. فالصحابة خافوا نزلت لقيتهم لأ لأ لأ يعني اطمئنوا
لان احنا محتاجينكم ارعوا فلوس الايتام. قل اصلاح لهم خير ولو احتجتم تخلطوا شغلكم بشغلهم وان تخالطوهم فاخوانكم والله يعلم المفسد من المصلح انا دلوقتي عندي ميت الف جنيه وباخلي بالي من طفل يتيم انا متوليه امام المجتمع
وانا الولي بتاعه فعنده الولد ده خمسين الف جنيه. ابوه سايبهم له. التركة الورس بتاعه هاستثمرهم له في التجارة معي هخلط فلوسي على فلوسه اتاجر بهم. معروف بقى النسبة المئوية بتاعة الولد هيكسب كم
كسبت الولد بيكسب معي خسرت لا قدر الله الولد هيخسر معي لكن فلوس اليتيم هتجيب بركة ان شاء الله. ولكن مش هقدر افصل فلوسي عن فلوسه هيبقى صعب. الولد عنده غنم وانا عندي غنم
انا بشتري برسيم وتبن آآ برسيم وتبن للغنم تاكل. طب هحط ازاي للغنم بتاعه برسيم والغنم بتاعي برسيم حد يعني لو غنمة من عندي راحت كلت برسيم من عند غنمة من عند ما ينفع
هيبقى صعب جدا جدا جدا الفصل فربنا سمح بايه؟ بالخلطة. انت لما تخلط حاجة انت مش بتمزج خلي بالك المزج مش هينفع تفصلهم تاني انما الخلط تقدر تفصله بتخلط مسلا آآ فول سوداني ولب فيه آآ بولة كده وقاعد بتاكل ها. لكن لما تحب تفصل هتعمل مجهود شوية اللي كانت هتفصله
لكن حطيت ماية ولمون في كوباية. خلاص دول امتزجوا المسموح هو الخلط. وان تخالطوهم فاخوانكم. بس خلي بالك والله يعلم المفسد من المصلح. يعني ما ما ينفعش انك تفسد اموال الولد
ازاي والله يعلم لانه ممكن ما حدش يعلم اللي انت عملته انت دلوقتي عندك صفقة خسرت تقوم رايح تقول ان فلوس اليتيم هي اللي كانت في الصفقة دي وفلوسك انت لأ. فتحمله هو الخسارة كلها. لا. ربنا يعلم مين بيصلح ومين بيفسد. انت خلاص خلطت يبقى الولد
بنسبة مئوية في في المكسب وفي الخسارة. لكن ما تجيش تحمله هو لوحده يعني مين بيستثمر آآ بامانة لليتيم؟ ومين بيضيع فلوسه؟ ربنا يعلم. مين المفسد ومين المصلح ولو شاء الله لاعنتكم ان الله عزيز حكيم. هذا التيسير في اجازة المخالطة
عشان ربنا ييسر عليكم لكن ممكن جدا ربنا كان صعبها عليكم ولو شاء الله لاعناتكم العنت يعني الصعوبة المجهدة ان الله عزيز حكيم. تعاليم ربنا بخصوص الايتام دي حكمة من حكمة الله
لصالح الناس كلها مش بس الايتام ولصالح الولي اللي بيستثمر آآ آآ مال اليتيم ولكن اللي فاكر نفسه هيقدر يخدع ربنا يبقى ما يعرفش قد ايه ربنا عزيز ان الله عزيز يعني لا يغلب ولا يخدع ولا يقهر
اللهم بلغنا رمضان وغدا ان شاء الله بذكركم بالمواعيد الجديدة. ساعة هنأخر الدرس ساعة لمدة عشر تيام في رمضان. وبعد كده نشوف هنجدده امتى اللهم انا نسألك حبك وحب من يحبك وحب كل عمل يقربنا الى حبك. احب الاول اعلن للناس اللي معي دلوقتي على الفيسبوك وعلى يوتيوب ان على
كلاب هاوس النهاردة فيه ختمة الشباب المتدبرين كانوا على مدار الشهور الماضية كلها يقرأوا بيقعدوا في مقرأة بالساعة وبالساعتين بعد كل درس. النهاردة عندهم خاتمة عشان لو حد عايز يحضر الخاتمة معهم
اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن
الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا بحبك. واجعلنا لك كما تحب. اللهم اجعل
الا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك اللهم اجعل القرآن الكريم رابع قلوبنا ونور صدورنا وجلاء احزاننا وذهاب همومنا وغمومنا مغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف
في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان الشرقية وفي الشام وفي كشميرا وفي سريلانكا وفي الهند وانصر كل من نصرهم واخذل كل من خذلهم
طهر المسجد الاقصى من الدنس فانهم لا يعجزونك. واكتب لنا ختم القرآن فيه. اللهم من قضى منا بالوباء المنتشر كيف اكتبا له شهادة ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبسه ثواب
بالصحة والعافية عاجلا غير اجل. ومن لم يصب به فقه شره. وابعده عنه ولا تسلطه الا على اعدائك واعداء دينك واعداء اوليائك. اللهم انك تعلم ان هذه القلوب قد اجتمعت على كتابك وعلى محبتك
والتقت يا ربنا على طاعتك وتوحدت على دعوتي وتعاهدت على نصرة شريعتك فوثق اللهم رابطتها. وادم ودها واهدها سبلها. واملأها بنوك الذي لا لا يخبو واشرح صدورها بفيض الايمان بك وجميل التوكل عليك
واحيها يا ربنا بمعرفتك وامتها يا مولانا على الشهادة في سبيلك انك نعم المولى ونعم النصير. وصلي اللهم وسلم على محمد وعلى على اله وصحبه ومن تبع هداه. والسلام عليكم ورحمة الله وبركاته. ونراكم غدا باذن الله
ساعة بعد هذا الموعد ان كنا من اهل الدنيا؟